stanford-oval/wikipedia huggingface dataset:
สโมสรฟุตบอลบุรีรัมย์ ยูไนเต็ด
ประวัติสโมสร > ฤดูกาล 2559: ตกอับและเสียผู้เล่นตัวหลัก

หลังฤดูกาลที่แล้วสามารถคว้าแชมป์ได้ถึง 5 รายการ ปราสาทสายฟ้า ก็ได้มีการเสริมทัพนักเตะเข้าสู่ทีมเพิ่มอีกหลายรายเพื่อป้องกันทั้ง 5 แชมป์ในฤดูกาล 2559 และคว้าแชมป์ เอเอฟซีแชมเปียนส์ลีก ให้ได้ ไม่ว่าจะเป็น อดุล หละโสะ, อังเดร ฟรานซิสโก้ โมริตซ์, ดานิโล ซิลิโน่ เดอ โอลิเวียร่า, สถาพร แดงสี, อนันต์ บัวแสง, เอมิเลียโน่ อัลฟาโร่ และได้จัดการแข่งขันรายการ ช้าง บุรีรัมย์ ยูไนเต็ด เอเชียนทัวร์ 2016 ขึ้นในวันที่ 22 - 31 มกราคม โดยรายได้มอบให้กับการกุศล โดยนัดแรกไปเยือน กัมพูชา ออลสตาร์ ในวันที่ 22 มกราคม จบ 90 นาทีเสมอกันที่ 2-2 โดยฝั่ง ปราสาทสายฟ้า ได้ประตูจาก สุเชาว์ นุชนุ่ม กัปตันทีมในนาทีที่ 45 และ ดิโอโก หลุยส์ ซานโต ซึ่งลงมาเป็นตัวสำรองในภายหลังในนาทีที่ 83 ส่งผลให้ต้องดวลจุดโทษกันและเป็น กัมพูชา ออลสตาร์ ที่ชนะไป 4-3 รวมผลสกอร์ 6-5 แต่หลังจากนันก็มาพลิกล็อกใน 2 นัดสุดท้าย ซึ่งชนะทั้งหมด โดยเปิดบ้านชนะ โปฮัง สตีลเลอส์ ยอดทีมจาก เคลีก ในประเทศเกาหลีใต้ ไป 2-1 จาก อังเดร ฟรานซิสโก้ โมริทซ์ ในนาทีที่ 9 และ ดานิโล ซิลิโน่ เดอ โอลิเวียร่า ในนาทีที่ 33 และบุกไปชนะ ออลสตาร์ ลาว ไป 3-1 จาก อังเดร ฟรานซิสโก้ โมริทซ์ ในนาทีที่ 2 และ 30 และจุดโทษโดย อันเดรส ตุญเญซ ในนาทีที่ 24 หลังจากนั้น ดานิโล ซิลิโน่ เดอ โอลิเวียร่า ย้ายทีมแต่ก็ได้กองหน้าคนใหม่ คือ ไคโอะ ฟิลิปเป้ กอนซาเวซ รวมทั้ง คิม ซึง ยอง และ เวสลีย์ เฟย์โตซ่า
หลังจากเตรียมทีมมา 1 เดือน ปราสาทสายฟ้า ก็สามารถคว้าแชมป์ โตโยต้า พรีเมียร์คัพ 2015 เป็นแชมป์แรกได้สำเร็จ โดยเอาชนะ อัลบิเร็กซ์ นีงะตะ จากเจลีกไปได้ 2-1 จากลูกเตะมุมของ ธีราทร บุญมาทัน เปิดให้กับ โก ซุล-กิ โหม่งในนาทีที่ 50 และ 79 ต่อมาอีกหนึ่งสัปดาห์ ปราสาทสายฟ้า ก็สามารถคว้าแชมป์ฟุตบอลถ้วยพระราชทานประเภท ก. ได้อีกสมัย โดยสามารถเอาชนะคู่ปรับที่ยังไม่เคยชนะ ปราสาทสายฟ้า ได้เลย คือ เอสซีจี เมืองทอง ยูไนเต็ด ไปได้ถึง 3-1 จาก ดิโอโก้ หลุยส์ ซานโต ในนาทีที่ 14, จุดโทษของอันเดรส ตุญเญซ ในนาทีที่ 66 และ จักรพันธ์ แก้วพรม ในนาทีที่ 83
ในเอเอฟซีแชมเปียนส์ลีกรอบแบ่งกลุ่ม ปราสาทสายฟ้า ซึ่งถูกจับอยู่ในกลุ่มเอฟร่วมกับ เอฟซี โซล, ซานตงลู่เนิ่งไท่ชาน และซานเฟรซ ฮิโรชิมะ ปรากฏว่าทำผลงานได้ย่ำแย่มาก ไม่ชนะใครเลย เสมอ 1 และแพ้ 5 ตกรอบแบ่งกลุ่ม โดยเป็นทีมอันดับสุดท้ายของกลุ่ม และเป็นทีมที่สถิติที่แย่ที่สุดของเอเอฟซีแชมเปียนส์ลีกในปีนี้อีกด้วย และเมื่อวันที่ 11 พฤษภาคม พ.ศ. 2559 แฟนเพจอย่างเป็นทางการของ บุรีรัมย์ ยูไนเต็ด  เปิดเผยแถลงข่าวการขาย ธีราทร บุญมาทัน ให้กับทีมร่วมลีกอย่าง เอสซีจี เมืองทอง ยูไนเต็ด หลังจากที่ก่อนหน้านี้มีข้อเสนอซื้อจากหลายทีม
หลังจบฤดูกาล 2559 ที่ไม่ค่อยสวยงาม ในไทยลีก ปราสาทสายฟ้า แข่งทั้งหมด 30 นัด มี 55 คะแนน ชนะ 15 เสมอ 10 แพ้ 5 อยู่อันดับที่ 4 ไม่สามารถไปเล่นเอเอฟซีแชมเปียนส์ลีกเป็นครั้งแรกนับตั้งแต่ฤดูกาล 2553 ส่วนในการแข่งขันฟุตบอล ในโตโยต้า ลีกคัพ ปราสาทสายฟ้า คว้าแชมป์ร่วมกับ เอสซีจี เมืองทอง ยูไนเต็ด โดย ปราสาทสายฟ้า เลือกลงแข่งขันแม่โขงคลับแชมเปียนชิพ ส่วนในช้าง เอฟเอคัพ ปราสาทสายฟ้า ยุติเส้นทางไว้ที่รอบ 16 ทีมสุดท้าย หลังบุกไปแพ้คู่ปรับตลอดกาลอย่าง เอสซีจี เมืองทอง ยูไนเต็ด 3-1 และเมื่อเอสซีจี เมืองทอง ยูไนเต็ด แพ้ชลบุรี เอฟซี 3-0 จึงทำให้ไม่สามารถไปเล่นเอเอฟซีแชมเปียนส์ลีกเป็นครั้งแรกนับตั้งแต่ฤดูกาล 2553
ประวัติสโมสร > 2560–2561: ทวงคืนแชมป์ลีกและสร้างสถิติใหม่สองปีซ้อน

ในเดือนมกราคม 2560 เนวิน ชิดชอบได้เปิดตัวสโมสรด้วยสโลแกน "สไตรค์แบ็ค" หรือทวงคืนทุกแชมป์ สโมสรประเดิมฤดูกาล 2560 ในรายการแม่โขงคลับแชมเปียนชิพ แม้ว่าในเลกแรกจะบุกไปแพ้ล้านช้าง ยูไนเต็ดที่ประเทศลาว 1–0 แต่ในเลกที่สอง บุรีรัมย์กลับมาเอาชนะไปได้ 2–0 นับผลประตูรวม 2–1 ทำให้ทีมป้องกันแชมป์ได้สำเร็จ ต่อมาในการแข่งขันรายการหลักอย่างไทยลีก บุรีรัมย์ประเดิมสนามได้ไม่ดีนัก พวกเขาต้องเปิดบ้านไล่ตามตีเสมอชลบุรี 2–2 หลังจากที่โดนนำ 0–2 ในครึ่งแรก แต่หลังจากนั้น ทีมไม่แพ้ใครใน 11 นัดแรก โดยหนึ่งในนั้นมีเกมที่บุรีรัมย์เปิดบ้านเอาชนะคู่ปรับตลอดกาลอย่างเอสซีจี เมืองทองด้วยผล 2–0 จากประตูของฌาฌาและสุเชาว์ นุชนุ่ม ทีมเก็บคะแนนอย่างต่อเนื่องจนสามารถทำคะแนนเทียบเท่าเมืองทองหลังจบเลกแรก โดยเป็นรองเพียงแค่ผลต่างประตูได้-เสีย อย่างไรก็ตาม รันกอ ปอปอวิช ลาออกจากตำแหน่งหัวหน้าผู้ฝึกสอน โดยมีโบซีดาร์ บันโดวิช เข้ามาคุมทีมต่อ ในเลกที่สอง บุรีรัมย์ชนะถึง 16 นัดและเสมอเพียงนัดเดียวในการพบกับเมืองทอง พวกเขาคว้าแชมป์ไทยลีกอย่างเป็นทางการในเกมนัดที่ 32 ที่เปิดบ้านเอาชนะโปลิศ เทโร 4–0 และยังสามารถทำสถิติเก็บคะแนนในลีกมากที่สุดที่ 86 คะแนน หลังจากบุกไปชนะชลบุรี 2–1 ในเกมนัดสุดท้ายของฤดูกาล อย่างไรก็ตาม ในการแข่งขันฟุตบอลถ้วย บุรีรัมย์ตกรอบก่อนรองชนะเลิศของทั้งโตโยต้า ลีกคัพ (แพ้เมืองทอง 0–2) และช้าง เอฟเอคัพ (แพ้เชียงราย ยูไนเต็ด 1–0)
บุรีรัมย์ประเดิมฤดูกาล 2561 ด้วยการแข่งขันไทยแลนด์แชมเปียนส์คัพ เป็นการพบกันระหว่างแชมป์ไทยลีก บุรีรัมย์ ยูไนเต็ด และแชมป์เอฟเอคัพ สิงห์เชียงราย ยูไนเต็ด ผลการแข่งขันในเวลาจบลงด้วยผลเสมอ 2–2 ก่อนที่บุรีรัมย์จะพ่ายจุดโทษ 7–8 ต่อมาในการแข่งขันเอเอฟซีแชมเปียนส์ลีก บุรีรัมย์อยู่ในกลุ่มจี ร่วมกับกว่างโจวเอเวอร์แกรนด์, เซเรซโซ โอซากะ และเชจูยูไนเต็ด ซึ่งบุรีรัมย์สามารถผ่านเข้าสู่รอบ 16 ทีมสุดท้ายได้สำเร็จหลังจากที่บุกไปเอาชนะเชจูยูไนเต็ด 1–0 ทำให้บุรีรัมย์เป็นสโมสรแรกจากไทยที่สามารถบุกไปเอาชนะสโมสรเกาหลีใต้ได้อีกด้วย ต่อมาในรอบ 16 ทีมสุดท้าย บุรีรัมย์เปิดบ้านเอาชนะช็อนบุกฮุนไดมอเตอส์จากเกาหลีใต้ในเลกแรกไปได้ 3–2 ก่อนที่จะบุกไปแพ้ในเลกที่สอง 0–2 ทำให้บุรีรัมย์แพ้ด้วยผลประตูรวม 3–4 สิ้นสุดเส้นทางในรอบ 16 ทีมสุดท้าย ส่วนในการแข่งขันไทยลีก บุรีรัมย์ประเดิมสนามด้วยการเอาชนะราชบุรี มิตรผลไปได้ 2–1 ทีมคว้าแชมป์ไทยลีกสมัยที่ 6 ในเกมนัดที่ 31 ที่เปิดบ้านเอาชนะโปลิศ เทโรไปได้ 2–0 และในนัดสุดท้ายที่บุกไปชนะราชบุรี มิตรผล 1–0 นั้น บุรีรัมย์เก็บคะแนนในลีกมากที่สุดที่ 87 คะแนน ทำลายสถิติเดิมของตนเองเมื่อฤดูกาลที่แล้ว แต่ในการแข่งขันฟุตบอลถ้วย บุรีรัมย์ตกรอบรองชนะเลิศของโตโยต้า ลีกคัพด้วยการพ่ายแพ้ต่อบางกอกกล๊าส 1–2 ที่สนามบุณยะจินดา ส่วนในช้าง เอฟเอคัพ บุรีรัมย์ได้เข้าชิงชนะเลิศเป็นครั้งแรกในรอบ 3 ปี แต่สุดท้ายก็พ่ายแพ้ต่อสิงห์เชียงราย 2–3
ประวัติสโมสร > 2562–2564: ไร้ความสำเร็จ

ในฤดูกาล 2562 บุรีรัมย์ ยูไนเต็ด ประเดิมแชมป์ไทยแลนด์แชมเปียนส์คัพสมัยแรก ด้วยการล้างตาเอาชนะสิงห์เชียงราย 3–1 อย่างไรก็ตาม สโมสรทำผลงานในเอเอฟซีแชมเปียนส์ลีกได้ไม่ดีนัก โดยเก็บได้เพียง 4 คะแนนจากการแข่ง 6 นัดในรอบแบ่งกลุ่ม ไม่สามารถผ่านเข้าสู่รอบแพ้คัดออกได้ เช่นเดียวกันกับในไทยลีกที่สโมสรก็ทำผลงานได้ไม่ค่อยดีเช่นกัน พวกเขาต้องลุ้นแย่งแชมป์กับสิงห์เชียงราย และการท่าเรือจนถึงช่วงสุดท้ายของฤดูกาล และในเกมลีกนัดสุดท้ายของฤดูกาล บุรีรัมย์บุกไปเยือนเชียงใหม่ โดยในนัดนี้ ถ้าบุรีรัมย์ชนะ หรือ บุรีรัมย์ เสมอหรือแพ้ แล้วสิงห์เชียงรายไม่ชนะ บุรีรัมย์จะคว้าแชมป์ไทยลีกสมัยที่ 7 ทันที แต่สุดท้าย บุรีรัมย์ทำได้เพียงเสมอเชียงใหม่ 1–1 ส่วน สิงห์เชียงราย บุกไปเอาชนะ สุพรรณบุรี 5–2 ทำให้ทั้งสองทีมมีคะแนนเท่ากัน แต่สิงห์ เชียงราย มีสถิติการพบกันตัวต่อตัว (เฮด-ทู-เฮด) เหนือกว่าบุรีรัมย์ ทำให้บุรีรัมย์พลาดการคว้าแชมป์ไทยลีกสมัยที่ 7 ส่วนในการแข่งขันฟุตบอลถ้วยในประเทศ บุรีรัมย์ตกรอบ ช้าง เอฟเอคัพ ด้วยการพ่ายแพ้ต่อ ราชบุรี มิตรผล ในรอบรองชนะเลิศ และในโตโยต้า ลีกคัพ บุรีรัมย์เข้าชิงชนะเลิศกับ พีที ประจวบ ที่สนามกลางอย่างเอสซีจีสเตเดียม แต่สุดท้ายก็พ่ายแพ้ในการยิงลูกโทษ ทำให้ในฤดูกาลนั้น ถ้าไม่นับไทยแลนด์แชมเปียนส์คัพแล้ว บุรีรัมย์ไม่สามารถคว้าแชมป์ได้เลยแม้แต่รายการเดียว
ในฤดูกาล 2563 บุรีรัมย์ ยูไนเต็ด ประเดิมการแข่งขันในรายการเอเอฟซีแชมเปียนส์ลีก รอบคัดเลือกรอบสอง โดยพวกเขาสามารถเปิดบ้านเอาชนะนครโฮจิมินห์ไปได้ 2–1 แต่ในรอบเพลย์ออฟ พวกเขาบุกไปพ่ายเซี่ยงไฮ้ เอสไอพีจี 0–3 ทำให้ไม่สามารถผ่านเข้าสู่รอบแบ่งกลุ่มได้ ส่วนในลีก บุรีรัมย์ก็ทำผลงานได้ไม่ดีเช่นกัน พวกเขาอยู่ในอันดับที่ 11 จาก 16 ทีม มีเพียง 4 คะแนนจากการลงเล่น 4 นัดก่อนพักลีกเนื่องจากการระบาดทั่วของโควิด-19 อีกทั้งในช่วงพักลีก สโมสรได้ยกเลิกสัญญาผู้เล่นต่างชาติแทบทั้งหมด ซึ่งรวมถึงอันเดรส ตุญเญซ ผู้เล่นแนวรับที่ลงเล่นให้กับสโมสรมาตั้งแต่ฤดูกาล 2557 และเมื่อลีกกลับมาแข่งขันอีกได้ไม่กี่นัด โบซีดาร์ บันโดวิช ลาออกจากตำแหน่งหัวหน้าผู้ฝึกสอนหลังจากที่คุมทีมเปิดบ้านแพ้นครราชสีมา มาสด้า 1–2 และอาเลชังดรี กามา ซึ่งเคยเป็นหัวหน้าผู้ฝึกสอนของสโมสรในช่วงปี 2557–2559 ได้กลับเข้ามาคุมทีมต่อ ทำให้บุรีรัมย์กลับมามีผลงานในลีกที่ดีขึ้น จากที่เคยอยู่อันดับที่ 12 ก็สามารถขึ้นมาจบอันดับที่ 2 หลังจบฤดูกาลได้ อย่างไรก็ตาม สโมสรตกรอบฟุตบอลถ้วยรายการสำคัญอย่างช้าง เอฟเอคัพด้วยการพ่ายแพ้ต่อชลบุรี 2–1 ในรอบรองชนะเลิศ ทำให้บุรีรัมย์ไม่สามารถคว้าแชมป์รายการหลักได้เป็นฤดูกาลที่สองติดต่อกัน
ประวัติสโมสร > 2564-2566: อิชิอิกับทริปเปิลแชมป์สองปีซ้อน

ศิวรักษ์
คูลส์
สุลากา
นฤบดินทร์ (c)
ศศลักษณ์
เคาซิซ
ธีราทร
ศุภชัย
ศุภณัฏฐ์
โบลิงกิ
ดุมบูย่า
รายชื่อผู้เล่นของบุรีรัมย์ใน ไทยลีก ฤดูกาล 2565–66 แผนการเล่นที่มาซาตาดะ อิชิอิ ใช้มากที่สุดคือแผน 4-2-3-1
ในฤดูกาล 2564–65 แม้ว่าสโมสรจะเริ่มต้นด้วยการทำผลงานในไทยลีกได้ดี โดยมีช่วงที่ชนะติดต่อกันถึง 6 นัด แต่พวกเขาก็มีสถิติที่ไม่ดีในการออกไปเยือนทีมใหญ่ด้วยกันเอง โดยในนัดที่ออกไปเยือนทรูแบงค็อก ยูไนเต็ด, บีจี ปทุม ยูไนเต็ด และชลบุรี ซึ่งเป็นคู่แข่งหัวตารางโดยตรง พวกเขาแพ้ทั้งสามนัดและยิงประตูไม่ได้เลย ทำให้สโมสรตัดสินใจแยกทางกับกามาหลังจบการแข่งขันนัดสุดท้ายของเลกแรกที่ทีมบุกไปเอาชนะลีโอ เชียงราย โดยมีมาซาตาดะ อิชิอิ ผู้ฝึกสอนชาวญี่ปุ่นที่เพิ่งแยกทางกับสมุทรปราการ ซิตี้ เข้ามาคุมทีมต่อ นอกจากนี้ ธีราทร บุญมาทัน อดีตผู้เล่นของทีมและผู้เล่นชาวไทยคนแรกที่ชนะเลิศลีกสูงสุดของญี่ปุ่นกับโยโกฮามะ เอ็ฟ มารินอส ก็ได้ย้ายกลับมาเล่นให้แก่สโมสรในรอบ 5 ปีด้วย สุดท้าย บุรีรัมย์กลับมาประสบความสำเร็จด้วยการคว้าทริปเปิลแชมป์ในประเทศ ซึ่งประกอบด้วยไทยลีก เอฟเอคัพ และลีกคัพ นับเป็นการคว้าทริปเปิลแชมป์ในประเทศครั้งแรกของสโมสรนับตั้งแต่ฤดูกาล 2558 ต่อมาในฤดูกาล 2565–66 สโมสรชนะเลิศไทยลีกสมัยที่ 8 และป้องกันทริปเปิลแชมป์ได้อีกครั้ง นับเป็นสโมสรแรกในไทยที่ชนะเลิศทริปเปิลแชมป์ถึงสองฤดูกาลติดต่อกัน
ประวัติสโมสร > 2566–67: คว้าแชมป์ไทยลีก 3 สมัยติดต่อกัน

ก่อนเปิดฤดูกาล 2566–67 สโมสรแพ้ทรูแบงค็อก ยูไนเต็ดในการแข่งขันไทยแลนด์แชมเปียนส์คัพ ทำให้เกิดการแยกทางกับอิชิอิ โดยสโมสรได้แต่งตั้งอาเธอร์ ปาปัส ผู้ฝึกสอนชาวออสเตรเลีย เข้ามาคุมทีมต่อ ในการแข่งขันช้าง เอฟเอคัพ รอบ 16 ทีมสุดท้าย บุรีรัมย์บุกไปแพ้บางกอก สโมสรจากไทยลีก 3 5–4 นับเป็นครั้งแรกในประวัติศาสตร์สโมสรที่ตกรอบฟุตบอลถ้วยในประเทศด้วยการแพ้ทีมจากลีกระดับต่ำกว่า 
 
และในวันที่ 26 พฤษภาคม 2567 บุรีรัมย์ ได้ฉลองแชมป์ไทยลีก ในบ้านอย่างยิ่งใหญ่ หลังเปิดบ้านชนะขอนแก่น ยูไนเต็ด ไปด้วยสกอร์ 8–2 เป็นแชมป์ไทยลีกสมัยที่ 9 ในนามบุรีรัมย์ ยูไนเต็ด และคว้าแชมป์ไทยลีกได้ 3 สมัย ติดต่อกันได้เป็นครั้งที่ 2
ประวัติสโมสร > 2567–68

นีลล์
ดูกัลล์ (c)
โก
กู๊ด
คูลส์
คริสปิม
เคาซิซ
ซูลจ์
ศุภณัฏฐ์
บิสโซลี
โบอาเคีย
รายชื่อผู้เล่นของบุรีรัมย์ในเกมที่บุกชนะยะโฮร์ ดารุล ตาซิม 0-1 ในรายการเอเอฟซีแชมเปียนส์ลีกอีลิท 2024–25 ภายใต้การทำทีมของออสมาร์ ลอส โดยแผนที่เขาใช้คือ 3-5-2
ก่อนเปิดไทยลีก ฤดูกาล 2567–68 บุรีรัมย์ ยูไนเต็ด ได้เสริมตัวผู้เล่นเข้ามาถึง 10 คน เพื่อสู้ศึกในการแข่งขันทั้งไทยลีก, ช้าง เอฟเอคัพ, รีโว่คัพ, เอเอฟซีแชมเปียนส์ลีกอีลิท 2024–25 และ ช็อปปี้คัพ 2024/25 ทั้งยังมีการอุ่นเครื่องหลายเกมเพื่อให้นักเตะคุ้นชินกับแท็คติกของเฮดโค้ชคนใหม่ และเมื่อไทยลีกฤดูกาล 2567–68 ได้เปิดฉากขึ้นบุรีรัมย์ ยูไนเต็ด แชมป์เก่า 3 สมัยซ้อน ได้กุนซือใหม่อย่างออสมาร์ ลอส ต้องนำทีมออกไปเยือนหนองบัว พิชญ ในเกมแรก ผลปรากฏว่าเป็นทัพปราสาทสายฟ้าบุกไปชนะเจ้าถิ่นขาดลอย 0-4 โดยได้ประตูจาก ดิออน คูลส์ , ลูคัส คริสปิม , กิลแยร์เม่ บิสโซลี และศุภชัย ใจเด็ด นับเป็นการเริ่มต้นได้อย่างสวยงามของสโมสรและนักเตะภายในทีม
เมื่อวันที่ 19 มกราคม 2568 บุรีรัมย์ ยูไนเต็ด สร้างประวัติศาสตร์ในการเล่นไทยลีกด้วยการเอาชนะขอนแก่น ยูไนเต็ด ไป 9-0 หลังจากเกมก่อนหน้า (15 ม.ค. 68) เอาชนะสิงห์ เชียงราย 8-0 ผลรวมสองนัดพวกเขายิงประตูไป 17 ประตู ในขณะเดียวกัน ศุภณัฏฐ์ เหมือนตา ทำแฮตทริกประตูและแฮตทริกแอสซิสต์ได้ในเกมเดียวกันเป็นครั้งแรก
เมื่อวันที่ 6 กุมภาพันธ์ 2568 บุรีรัมย์ เอาชนะ กัวลาลัมเปอร์ 1-0 ทำให้ทีมเข้ารอบรองชนะเลิศช็อปปี้คัพ 2024/25 ไปพบกับบีจี ปทุม ยูไนเต็ด ทีมร่วมไทยลีก
เมื่อวันที่ 18 กุมภาพันธ์ 2568 บุรีรัมย์ บุกไปเสมอกวางจู เอฟซี 2-2 ส่งผลให้ทีมเข้ารอบ 16 สุดท้ายรายการเอเอฟซีแชมเปียนส์ลีกอีลิท 2024–25 ไปพบกับยะโฮร์ ดารุล ตาซิม ทีมดังจากมาเลเซีย
เมื่อวันที่ 11 มีนาคม 2568 รายการ เอเอฟซีแชมเปียนส์ลีกอีลิท 2024–25 เลกที่ 2 บุรีรัมย์ ยูไนเต็ด (ไทย) บุกไปชนะ ยะโฮร์ ดารุล ตาซิม (มาเลเซีย) 0-1 จากประตูของศุภณัฏฐ์ เหมือนตา ส่งผลให้บุรีรัมย์ ยูไนเต็ด เข้ารอบ 8 ทีมสุดท้ายเป็นครั้งที่สองต่อจากปี 2013
สนาม > เขากระโดง สเตเดียม (2553–2554)

บทความหลัก: เขากระโดง สเตเดียม
เขากระโดง สเตเดียม เป็นสนามเหย้าเดิมของบุรีรัมย์ ยูไนเต็ด มีความจุทั้งหมด 15,000 ที่นั่ง สนามนี้เคยเป็นสนามขององค์การบริหารส่วนจังหวัด และถูกปรับปรุงใหม่ทั้งหมดเพื่อใช้รองรับการใช้งานไทยแลนด์พรีเมียร์ลีก 2553 ของสโมสรฟุตบอลบุรีรัมย์-การไฟฟ้าส่วนภูมิภาค  โดยย้ายไปสนามแห่งใหม่ของตัวเองซึ่งมีความจุ 32,600 คน คือ สนาม นิว ไอ-โมบาย สเตเดี้ยม (ช้างอารีนา) ปัจจุบันก็ได้โอนสนามนี้ให้เป็นขององค์การบริหารส่วนจังหวัดบุรีรัมย์เหมือนเดิมและบริเวณที่ว่างข้างสนามได้สร้างศูนย์ราชการศาลากลางจังหวัดบุรีรัมย์แห่งใหม่
สนาม > ช้างอารีนา (2554–ปัจจุบัน)

บทความหลัก: ช้างอารีนา
ช้างอารีนา หรือชื่อที่ใช้ในการแข่งขันระดับทวีปว่า บุรีรัมย์ สเตเดียม (อังกฤษ: Chang ARENA, Buriram Stadium) ตั้งอยู่ที่ตำบลอิสาณ อำเภอเมือง จังหวัดบุรีรัมย์ สนามแห่งนี้มีความจุ 35,000 ที่นั่ง โครงสร้างประกอบด้วยเหล็กและไฟเบอร์ ซึ่งสร้างด้วยงบประมาณกว่า 500 ล้านบาท โดยเป็นเงินสนับสนุนของไอ-โมบาย และบางส่วนของนายเนวิน ชิดชอบ และจัดเป็นสนามฟุตบอลที่ได้มาตรฐานแห่งแรกและแห่งเดียวในประเทศไทยที่ไม่มีลู่วิ่งคั่นสนามและผ่านมาตรฐานฟีฟ่า, เอเอฟซี และเอเอฟเอฟ และยังผ่านมาตรฐานระดับเอคลาสสเตเดียมจากเอเอฟซี และยังผ่านมาตรฐานระดับเวิลด์คลาสจากฟีฟ่า และยังได้บันทึกลงกินเนสบุค ว่าเป็นสนามฟุตบอลในระดับฟีฟ่าที่ใช้เวลาก่อสร้างน้อยที่สุดในโลกคือ 256 วัน
สโมสรคู่ปรับ > เมืองทอง ยูไนเต็ด

ภายหลังจากที่เนวิน ชิดชอบซื้อกิจการสโมสรฟุตบอลการไฟฟ้าส่วนภูมิภาค บุรีรัมย์ได้กลายเป็นทีมชั้นนำและเป็นคู่แข่งในการแย่งแชมป์ไทยลีกกับเมืองทอง ยูไนเต็ดตั้งแต่ฤดูกาล 2553 ถึง 2560 โดยมีนัดการแข่งขันที่เกิดเหตุการณ์สำคัญอยู่หลายนัด และการพบกันของทั้งคู่ได้รับความสนใจจากแฟนบอลเป็นอย่างมาก
ก่อนฤดูกาล 2559 บุรีรัมย์มีสถิติที่ดีในการพบกับเมืองทองโดยพวกเขาไม่เคยแพ้เลย รวมถึงยังมีสถิติที่ธีรศิลป์ แดงดา กองหน้าคนสำคัญของเมืองทองไม่เคยยิงประตูใส่บุรีรัมย์ได้จนมีวลีที่กล่าวว่า "แพ้ใครแพ้ได้ แต่ไม่แพ้เมืองทอง" แต่ในการแข่งขันไทยลีก ฤดูกาล 2559 เลกแรก บุรีรัมย์ก็เสียสถิติไร้พ่ายนี้ เมื่อเมืองทอง ยูไนเต็ดสามารถบุกไปเอาชนะได้ 3-0 ซึ่งได้ 2 ประตูจากเคลย์ตง ซิลวา และอีก 1 ประตูจากอดิศักดิ์ ไกรษร ซึ่งเป็นอดีตผู้เล่นของบุรีรัมย์ หลังจากนั้นในฤดูกาลเดียวกัน บุรีรัมย์ก็แพ้ให้กับเมืองทองอีกสองนัด ได้แก่ เกมลีกเลกที่สองที่บุรีรัมย์บุกไปแพ้ 3–2 ซึ่งในนัดนั้นก็มีจังหวะจุดโทษที่เป็นปัญหาระหว่างจีโอกูและธีราทร บุญมาทัน และอีกนัดคือนัดที่บุรีรัมย์บุกแพ้ 3–1 ในการแข่งขันช้าง เอฟเอคัพ รอบ 16 ทีมสุดท้าย ทำให้บุรีรัมย์พลาดโอกาสคว้าแชมป์ในรายการนี้ นอกจากนี้ ทั้งสองทีมยังได้เข้าชิงชนะเลิศโตโยต้า ลีกคัพ 2559 แต่การแข่งขันถูกยกเลิกเพื่อไว้อาลัยแด่การสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร อย่างไรก็ตาม ทั้งคู่ได้กลับมาพบกันในรอบ 8 ทีมสุดท้ายของโตโยต้า ลีกคัพ 2560 และเป็นเมืองทองที่เป็นฝ่ายบุกชนะ 2–0 ซึ่งธีราทรสามารถยิงประตูใส่ทีมเก่าได้ ส่วนในไทยลีกฤดูกาลเดียวกันนั้น บุรีรัมย์ไม่แพ้ในการเจอกับเมืองทอง โดยในเลกแรก พวกเขาเป็นฝ่ายเปิดบ้านเอาชนะไปได้ 2–0 ยุติสถิติชนะรวด 15 นัดของเมืองทอง ส่วนในเลกที่สอง ก็เสมอกันที่ธันเดอร์โดมสเตเดียม 1–1
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นชุดรุ่นอายุไม่เกิน 23 ปี

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
บุคลากร > ผู้บริหาร

| ตำแหน่ง | ชื่อ |
| --- | --- |
ประธานสโมสร:  เนวิน ชิดชอบ
รองประธานสโมสร:  กรุณา ชิดชอบ
ประธานกรรมการบริหาร บริษัท บุรีรัมย์ ยูไนเต็ด จำกัด:  กนกศักดิ์ ปิ่นแสง
ผู้จัดการทีม:  บริพัทธ์ สูนรอด
ผู้อำนวยการสายงานบัญชีและการเงิน:  อุสา สุวรรณชาตรี
ผู้อำนวยการอาวุโสฝ่ายปฏิบัติการ:  ประมูลชัย นพสุวรรณวงศ์
ผู้อำนวยการฝ่ายการตลาดและการสื่อสาร:  ศศิรดา สุทธิลักษณ์
ผู้อำนวยการฝ่ายสินค้าที่ระลึก:  ชิดชนก ชิดชอบ
ผู้อำนวยการฝ่ายพัฒนาเยาวชน:  ชนม์ชนก ชิดชอบ
แพทย์ประจำสโมสร:   ผศ.ดร.นพ.ประวีร์ สิริเธียรทรรศน์
บุคลากร > ทีมงานผู้ฝึกสอน

| ตำแหน่ง | ชื่อ |
| --- | --- |
หัวหน้าผู้ฝึกสอน:  ออสมาร์ ลอส
ผู้ช่วยผู้ฝึกสอน:  จอร์แดน แมนนิง    ราฟาเอล กอนซัลเวส โตเลโด้    อุนเดล มาเชโด ซิลวา   เอเมอร์สัน เปไรร่า
ผู้ฝึกสอนผู้รักษาประตู :  โซรัน มิจาโนวิช
ผู้ฝึกสอนฟิตเนส:  สัตยา ภูสีน้อย   วีระชัย ไทยแท้   วิริยะ ลีประโคน    อดิศร ไชยโย   เฉลิมชัย นวลพริ้ง   จูเลียโน่ วาลลิม
นักกายภาพ:  สุริยา จักรวาโชติ  โจเซ เลรา
ผู้อำนวยการศูนย์พัฒนาเยาวชน:  ชนน์ชนก ชิดชอบ  จิตราวุธ ฉัตรชัยพลรัตน์ (ผู้จัดการทีมเยาวชน)
หัวหน้าผู้ฝึกสอนชุดเยาวชน:  อานนท์ แก้วพฤกษ์  สุริยา ดอมไธสง  ฐาพล วันทายุทธ   ภาณุพงษ์ สุวัฒน์ศรีสกุล   ศักดา ปัญญาใส  พีระพล ลายนวล  สุมล กล้าครบ  นักรบ กล้าศึก  มนัส ผายผัน  สญชัย เมนขุนทด  เอกสถา ธัญญกรรม  ยศพล เทียงดาห์
บุคลากร > ทำเนียบผู้ฝึกสอน

รายชื่อผู้ฝึกสอน (2550 - ปัจจุบัน)
| ชื่อ | สัญชาติ | ระยะเวลา | ความสำเร็จ |
| --- | --- | --- | --- |
| โชเซ อัลเวส เบอร์วิส |  | 2550 |  |
| ประพล พงษ์พาณิชย์ |  | 2551 – พฤษภาคม 2552 | ชนะเลิศ ไทยแลนด์พรีเมียร์ลีก 2551 |
| ทองสุข สัมปหังสิต |  | พฤษภาคม 2552 – ตุลาคม 2552 |  |
| ธนเดช ฟูประเสริฐ |  | พฤศจิกายน 2552 – พฤษภาคม 2553 |  |
| อรรถพล บุษปาคม |  | 2 พฤษภาคม 2553 – 2 พฤษภาคม 2556 | รองชนะเลิศ ไทยแลนด์พรีเมียร์ลีก 2553 รองชนะเลิศ โตโยต้า ลีกคัพ 2553 ชนะเลิศ ไทยแลนด์พรีเมียร์ลีก 2554 ชนะเลิศ ไทยคม เอฟเอคัพ 2554 ชนะเลิศ โตโยต้า ลีกคัพ 2554 ชนะเลิศ โตโยต้า พรีเมียร์คัพ 2555 รองชนะเลิศ ถ้วยพระราชทาน ก. 2555 ชนะเลิศ ไทยคม เอฟเอคัพ 2555 ชนะเลิศ โตโยต้า ลีกคัพ 2555 ชนะเลิศ ถ้วยพระราชทาน ก. 2556 |
| สกอตต์ คูเปอร์ |  | 2 พฤษภาคม 2556 – 10 กันยายน 2556 |  |
| อาเลคันโดร เมเนนเดส การ์ซีอา |  | 10 กันยายน 2556 – 11 เมษายน 2557 | ชนะเลิศ ไทยแลนด์พรีเมียร์ลีก 2556 ชนะเลิศ ไทยคม เอฟเอคัพ 2556 ชนะเลิศ โตโยต้า ลีกคัพ 2556 ชนะเลิศ ถ้วยพระราชทาน ก. 2557 ชนะเลิศ โตโยต้า พรีเมียร์ คัพ 2557 |
| โบซีดาร์ บันโดวิช |  | 11 เมษายน 2557 – 8 มิถุนายน 2557 |  |
| อาเลชังดรี กามา |  | 8 มิถุนายน 2557 – 22 พฤษภาคม 2559 | ชนะเลิศ ไทยพรีเมียร์ลีก 2557, 2558 ชนะเลิศ ฟุตบอลถ้วยพระราชทานประเภท ก. 2558, 2559  ชนะเลิศ โตโยต้า ลีกคัพ 2558 ชนะเลิศ แม่โขงคลับแชมเปียนชิพ 2558 ชนะเลิศ ช้าง เอฟเอคัพ 2558 ชนะเลิศ โตโยต้า พรีเมียร์ คัพ 2558 |
| อัฟชิน ก็อตบี |  | 24 พฤษภาคม 2559 – 20 สิงหาคม 2559 |  |
| รันกอ ปอปอวิช |  | 25 สิงหาคม 2559 – 13 มิถุนายน 2560 | ชนะเลิศ โตโยต้า ลีกคัพ 2559 ชนะเลิศ แม่โขงคลับแชมเปียนชิพ 2559 |
| โบซีดาร์ บันโดวิช |  | 13 มิถุนายน 2560 – 19 ตุลาคม 2563 | ชนะเลิศ ไทยลีก ฤดูกาล 2560, 2561 ชนะเลิศ ไทยแลนด์แชมเปียนส์คัพ 2562 รองชนะเลิศ ไทยลีก 2562 รองชนะเลิศ โตโยต้า ลีกคัพ 2562 |
| อาเลชังดรี กามา |  | 22 ตุลาคม 2563 – 28 พฤศจิกายน 2564 | รองชนะเลิศ ไทยลีก 2563–64 |
| มาซาตาดะ อิชิอิ |  | 1 ธันวาคม 2564 – 13 สิงหาคม 2566 | ชนะเลิศ ไทยลีก 2564–65, 2565–66 ชนะเลิศ ช้าง เอฟเอคัพ 2564–65, 2565–66 ชนะเลิศ รีโว่ ลีกคัพ 2564–65, 2565–66  รองชนะเลิศ ไทยแลนด์แชมเปียนส์คัพ 2565, 2566 |
| อาเธอร์ ปาปัส |  | 14 สิงหาคม 2566 – 21 มีนาคม 2567 |  |
| จอร์จิญโญ่ คัมโปส |  | 25 มีนาคม 2567 – 21 พฤษภาคม 2567 | ชนะเลิศ ไทยลีก 2566–67 |
| เอเมอร์สัน เปไรร่า |  | 22 พฤษภาคม 2567 – 6 มิถุนายน 2567 |  |
| ออสมาร์ ลอส |  | 26 มิถุนายน 2567 – ปัจจุบัน |  |
เกียรติประวัติ

| รายการ | ชนะเลิศ | รองชนะเลิศ | ปีชนะเลิศ | ปีรองชนะเลิศ | ปีที่เข้ารอบสูงสุด | รอบ |
| --- | --- | --- | --- | --- | --- | --- |
| เอเอฟซีแชมเปียนส์ลีกอีลิท | 0 | 0 | - | - | 2013,2025 | รอบก่อนรองชนะเลิศ |
| เอเอฟซีคัพ | 0 | 0 | - | - | 2004 | รอบเพลย์ออฟ |
| ไทยลีก | 10 | 4 | 2551, 2554,  2556, 2557, 2558, 2560, 2561, 2564–65, 2565–66, 2566–67 | 2547/48, 2553, 2562, 2563–64 | - | - |
| ไทยเอฟเอคัพ | 6 | 1 | 2554, 2555, 2556, 2558, 2564–65,2565–66, | 2561 | 2554, 2555, 2556, 2543, 2561, 2565 | รอบชิงชนะเลิศ |
| ไทยลีกคัพ | 7 | 3 | 2554, 2555, 2556, 2558, 2559, 2564–65, 2565–66  | 2553, 2557, 2562 | 2553, 2554, 2555, 2556, 2557, 2558, 2559, 2562, 2565 | รอบชิงชนะเลิศ |
| ถ้วยพระราชทาน ก | 4 | 2 | 2556, 2557, 2558, 2559 | 2552, 2555 | 2552, 2555, 2556, 2557, 2558, 2559 | รอบชิงชนะเลิศ |
| ไทยแลนด์แชมเปียนส์คัพ | 1 | 2 | 2562 | 2561, 2565 | 2561, 2562, 2565 | รอบชิงชนะเลิศ |
| ไทยลีกดิวิชั่น 1 | 0 | 1 | - | 2546 | - | - |
| แม่โขงคลับแชมเปียนชิพ | 2 | 0 | 2015, 2016 | - | - | รอบชิงชนะเลิศ |
ผู้สนับสนุน

บริษัท ไทยเบฟเวอเรจ จำกัด (มหาชน)
ยามาฮ่าเรซซิ่ง
อิตัลไทย
บริษัท เมืองไทยประกันชีวิต จำกัด
โคคา-โคล่า
ซีพี
เงินติดล้อ
กัลฟ์
คิง เพาเวอร์
แพลน บี มีเดีย
โรงพยาบาลสมิติเวช
บริษัท ยูโรเปี้ยนฟู้ด จำกัด (มหาชน)
โรงแรมอมารี
สามเคแบตเตอรี่
ฮีโน่
เอ็ม-150
สโมสรพันธมิตร > พันธมิตรในประเทศ

พีที ประจวบ เอฟซี
ระนอง ยูไนเต็ด
ขอนแก่น เอฟซี
กระบี่ เอฟซี
สโมสรพันธมิตร > พันธมิตรต่างประเทศ

โบรุสซีอาดอร์ทมุนท์
เลสเตอร์ซิตี
ฮกไกโด คอนซาโดเล ซัปโปโระ
แหล่งข้อมูลอื่น

เว็บไซต์อย่างเป็นทางการ
สโมสรฟุตบอลบุรีรัมย์ ยูไนเต็ด ที่เฟซบุ๊ก
| ด ค กสโมสรฟุตบอลบุรีรัมย์ ยูไนเต็ด |
| --- | --- |
 ประวัติ  ผู้เล่น  ผู้ฝึกสอน  ฤดูกาล  เอเชีย  สถิติ  ผลงาน  ฤดูกาลปัจจุบัน 
สนามเหย้า:  สนามกีฬาจังหวัดพระนครศรีอยุธยา (2513–2552)  เขากระโดง สเตเดียม (2553–2554)  ช้างอารีนา (2554–ปัจจุบัน) 
สโมสรคู่ปรับ:  ชลบุรี  เมืองทอง ยูไนเต็ด 
ฤดูกาล:  2553  2554  2555  2556  2557  2558  2559  2560  2561  2562  2563–64  2564–65  2565–66  2566–67  2567–68 
บุคลากร:  เนวิน ชิดชอบ  กรุณา ชิดชอบ 
บทความที่เกี่ยวข้อง:  จังหวัดบุรีรัมย์  ช้างอินเตอร์เนชันแนลเซอร์กิต  สโมสรฟุตบอลบุรีรัมย์ 
ตราสโมสรการไฟฟ้าส่วนภูมิภาค ใช้ถึงปี 2552
บุรีรัมย์ยูไนเต็ดเป็นแชมป์เอฟเอคัพในปี พ.ศ. 2554
ฆาบิเอร์ ปาติญโญ เป็นผู้ทำประตูสูงสุดอันดับที่ 2 ของสโมสรในฤดูกาล 2556 โดยเป็นรองเพียงการ์เมโล กอนซาเลซ
สนามศุภชลาศัยเป็นสนามแข่งขันที่บุรีรัมย์คว้าแชมป์ถึง 4 รายการ (ถ้วย ก., ลีกคัพ, แม่โขง และเอฟเอคัพ) ในปี 2558
กลางฤดูกาล 2559 บุรีรัมย์ ยูไนเต็ด ปล่อยตัวธีราทร บุญมาทันให้แก่เมืองทอง ยูไนเต็ด สโมสรคู่ปรับตลอดกาล
สนามไอ-โมบาย
ป้ายโฆษณาชุดแข่งขันของบุรีรัมย์ ยูไนเต็ดประจำฤดูกาล 2562 ที่ช้างอารีนา
"ธันเด้อ" มาสคอตประจำสโมสร
เนวิน ชิดชอบ ประธานสโมสรคนปัจจุบัน
กรุณา ชิดชอบ รองประธานสโมสรคนปัจจุบัน
ออสมาร์ ลอส หัวหน้าผู้ฝึกสอนคนปัจจุบัน
อรรถพล บุษปาคม หนึ่งในผู้ฝึกสอนที่ประสบความสำเร็จมากที่สุดกับสโมสร
จ้าว หย่าจือ
ประวัติ > ชีวิตช่วงแรก (พ.ศ. 2497-2515)

พ่อแม่ของ จ้าวหย่าจือ พื้นเพเดิมเป็นชนพื้นเมืองในเมืองไคเฟิงมณฑลเหอหนาน ประเทศจีน ต่อมาได้อพยพมาตั้งถิ่นฐานบริเวณคาบสมุทรแถวเกาลูน ประเทศฮ่องกง ซึ่งเป็นที่ ๆ จ้าว หย่าจือ เกิดและเติบโตมา
เธอเกิดเมื่อวันที่ 15 พฤศจิกายน พ.ศ. 2497 ที่เกาลูน ในประเทศฮ่องกง ในวัยเยาว์เธอเป็นเด็กที่ไม่เรียบร้อยทั้งซุกซนมากและชอบปีนป่ายต้นไม้ ซึ่งไม่มีวีแววว่าโตขึ้นมาจะเป็นสาวเรียบร้อยอ่อนหวานอย่างที่เห็นเลยแม้แต่น้อย และไม่มีใครรู้เลยเด็กสาวแสนซน ผู้นี้จะใฝ่ฝันอยากจะเป็นแอร์โฮสเตส สาวในอนาคต
ปีพ.ศ. 2514 จ้าวหย่าจือ ในวัย 17 ปี ได้สำเร็จการศึกษาในระดับชั้นมัธยมปลายที่ โรงเรียนมัธยม เทียนจู่ฉงเต๋อ ซึ่งเป็นโรงเรียนคริสต์แห่งหนึ่งในฮ่องกง หลังจบเธอได้ตามความฝันทันทีโดยการไปยื่นใบสมัครเป็นแอร์โฮสเตส ที่สายการบินเจแปนแอร์ไลน์ ซึ่งในการสัมภาษณ์งานเธอบอกว่า เธออยากจะเป็นแอร์โฮสเตส เพราะเธอมีความใฝ่ฝันที่จะเดินทางท่องเที่ยวไปรอบโลกและต้องการที่จะศึกษาวัฒนธรรมของแต่ละประเทศที่เธอได้ไปเยือน จากบทสัมภาษณ์นี้เองที่ทำให้เธอผ่านการคัดเลือกจนในที่สุดก็ได้เป็นแอร์โฮสเตส สมใจดังที่เธอใฝ่ฝันมาตั้งแต่เด็ก โดยเธอได้เป็นพนักงานต้อนรับบนเครื่องของเที่ยวบินสุดท้ายของวันที่บินจากฮ่องกงไปยังประเทศญี่ปุ่น และในช่วงที่เธอฝึกอบรมอยู่นั้น เธอได้มีโอกาสเรียนรู้ทางด้านวัฒนธรรมของประเทศญี่ปุ่นทั้งการปฐมพยาบาล, การวางตัว รวมไปถึงภาษา
ประวัติ > กลับเข้าสู่วงการ (พ.ศ. 2531-2533)

2 ปีต่อมาหลังจากห่างหายออกจากวงการเพื่อไปเป็นแม่บ้านอย่างเต็มตัว เธอทนคิดถึงชีวิตในวงการบันเทิงไม่ไหวจึงกลับเข้ามาสู่วงการบันเทิงอีกครั้ง แต่คราวนี้เธอหันไปรับงานแสดงให้กับทางประเทศไต้หวันแทน และมีผลงานละครรักโรแมนติก เรื่อง มนต์รักที่...ปักกิ่ง (Moment in Peking 1988) ซึ่งเป็นละครที่ออกอากาศในวันที่ 30 มีนาคม พ.ศ. 2531 หลังจากออนแอร์ไปได้ไม่นานเธอได้รับคำชมเป็นอย่างมากในประเทศไต้หวัน ละครเรื่องนี้ทำให้เธอกลับมาได้รับความนิยมในไต้หวัน อีกครั้ง พอสิ้นปีเธอได้รับรางวัลนักแสดงยอดนิยมในงานแจกรางวัลวิทยุโทรทัศน์ทองคำ ครั้งที่ 24 ที่ไต้หวัน อีกทั้งละครเรื่องนี้ยังได้รับรางวัล ละครชุดยอดเยี่ยม ในงานรางวัล Golden Bell Award ในสาขา Best TV Serial Award และตัวเธอยังได้รับการเสนอชื่อชิงรางวัลนักแสดงหญิงยอดเยี่ยม ในงานเดียวกัน อีกด้วย จากความสำเร็จในละครเรื่องนี้ทำให้เธอมีผลงานในแนวเดียวกันตามมาอีกคือเรื่อง ฟู๋หรงเจิ้น...รักนี้ไม่แปรเปลี่ยน (芙蓉镇 1989) ซึ่งออกอากาศ ในวันที่ 1 ธันวาคม พ.ศ. 2532 เป็นละครที่สร้างจากนวนิยายเรื่องเดียวกันของ กู่ฮัว (Guhua) โดย จ้าวหย่าจือ รับบทเป็นนางเอกของเรื่องที่ชื่อ ฮวนยูยีน อาศัยอยู่บ้านเล็ก ๆ กับสามีของเธอ หลีจีกุย (Li Guigui) มีอาชีพขายเต้าหู้ หลังจากละครเรื่องนี้ได้ออกอากาศ ปรากฏว่าผลตอบรับจากผู้ชมดีในระดับหนึ่ง แต่ไม่ประสบความสำเร็จเท่าเรื่องแรก
จากความสำเร็จของทั้ง 2 ผลงานทำให้เธอมีชื่อเสียงได้รับความนิยมในเฉพาะไต้หวันเท่านั้น เพราะละครทั้งสองเรื่องไม่ได้รับความนิยมในตลาดต่างประเทศ